Lzzayer (KDirect) – D aɣbalu i yuẓan ɣer Ukavar n Ugraw n Yidles d Tugdut « RCD » nan-d d akken asemmi n Nurdin Ayt Ḥammuda d agensas n (AAA) di Tdukkla n Lurup.
Deg yiwen umagrad id yeffɣen deg uɣmis azarumi « Ameslay » yuzmel-d sɣur « Nawal Amezyan » nan-d yella ufran ɣef usemmi n Nurdin Ayt Ḥammuda d agensas n AAA di tdukkla n Lurup.
Tamyarut, ur teḥbis ara kan deg yisalli-agi, maca teedda akkin, tuɣen Nurdin Ayt Ḥammuda, d akken yekcem deg udabu, yiɣal d aqvayli n service, iswi-ines, ad yesseɣli akavar n RCD, akk d Saeid Saedi, ad iderrum amussu n MAK, ad yerwi akk annar asertan di Tmurt Taqvaylit.
« seg yilindi, Nurdin Ayt Ḥammuda, yuɣal d aqvayli n service, yesea isem anda yedda, anda yekcem, adabu yefka-as kullec, yeččur-as lejwab-is d isurdiyen, yerna-as amdiq akken ad yexdem tasertit, ma d wiyaḍ acḥal aya d tazzla ur ssawḍen ara ad kesben amdiq akken id qqaren isudaf n uwanek, yuɣal yesea amdiq di AAA, adabu yessa-as ayen yebɣa, imi d mmi-s n Ɛmiruc, iswi-ines ad yerreẓ akabar-is aqdim, ama d Saeid Saedi, ad iderrem amussu n MAK, ad yesluɣ tilelliyin di Tmurt Taqvaylit ».
Aya-agi yekka-d sɣur Nawal Amezyan.
Di Tama-nniḍen Nurdin Ayt Ḥammuda, yenna-d d akken isallen id yeffɣen ɣef usemmi-agi d Tidet, deg usebtar-is di Facebook.
Ad d-nini aɣmis-agi, yewwet-d ussan yezrin, deg yiwen umagrad mgal amussu n MAK, tenna-d d akken amussu-agi d Aḥmed Uyaḥya i yellan deffer-is, iswi-ines ad iɣum akk Tamurt Taqvaylit.
Y.M
Catégories :KDirect.info s Taqvaylit
kab_Latn kab_Latn kab_Latn kab_Latn kab_Latn kab_Latn kab_Latn mos_Latn fra_Latn